Diari Oficial de la Generalitat Valenciana


Sumari del DOGV 5262, del 19-05-2006 (2006/4918)

Notificació de l'edicte de la Junta Arbitral del Transport d'Alacant sobre la notificació del laude arbitral a l'empresa Agencia Eva Serrano Martínez e Hijos, SL, en l'expedient: 045/05-A.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5262

Data del DOGV
:   19-05-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/4918


Organisme emissor
:   Conselleria d'Infraestructures i Transport

Tipus de document
:   Anunci

Notificació de l'edicte de la Junta Arbitral del Transport d'Alacant sobre la notificació del laude arbitral a l'empresa Agencia Eva Serrano Martínez e Hijos, SL, en l'expedient: 045/05-A. [2006/X4918]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'Agencia Eva Serrano Martínez e Hijos, SL, que s'ha dictat laude en l'expedient 045/05-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:  
A les 9.30 hores es constituïx la Junta Arbitral del Transport d'Alacant en la seu de l'av. d'Aguilera 1-6a planta, pels membres expressats al marge, a fi de dictar el laude arbitral sobre la controvèrsia plantejada en l'expedient 045/05-A, promogut per Transportes Molinero, SL, amb domicili a Olvega, contra Agencia Eva Serrano Martínez e Hijos, SL, amb domicili a Alacant en relació amb la reclamació següent: impagament parcial de ports per quatre servicis realitzats entre Espanya i distints països d'Europa els dies 12 i 18 de desembre de 2003, i 12 i 15 de gener de 2004, segons les factures lliurades núm. 6055, 6098, 243 i 340 per un muntant de 5.138,80 € dels quals 1.392,00 € (mil tres-cents noranta-dos) l'IVA inclòs, constituïxen l'objecte de la present demanda. Comença la vista oral sense la compareixença de la reclamada, tot i haver sigut citada en el termini i en la forma escaient, segons consta en l'expedient, amb els efectes que determina la vigent legislació més avall citada. Es concedeix la paraula al representant de l'actora Ricardo María Molina Sánchez-Herruzo que ratifica la seua demanda i quantia expressades, i manifesta alhora que per al pagament final, una vegada rebuda en efectiu la quantitat de 1.728,00 €, dels quatre servicis realitzats, la reclamada va estendre tres pagarés, un d'estos sense firmar, emés el 30 de juliol de 2004, presentats al cobrament al seu venciment i tornats, i l'import d'un d'estos és objecte de reclamació, i es tramita el corresponent als altres dos davant els jutjats d'Alacant per mitjà de juí canviari. Són aportats amb la demanda com a proves documentals ordres de càrrega dels servicis realitzats, documents CMR o cartes de port internacional, factures lliurades per l'actora, còpia del Llibre Major d'esta i acta notarial de constància de les seues anotacions a més de documents justificatius dels intents de cobraments efectuats.  
La Junta Arbitral considera que es compleixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i Llei 29/2003, de 8 d'octubre, i el seu reglament d'aplicació en tant que afecta les qüestions competencials de les juntes arbitrals de transport.  
Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que s'ha exposat, s'arriba per unanimitat al següent  
Laude: estimar la demanda interposada per Transportes Molinero, SL, contra Agencia Eva Serrano Martínez e Hijos, SL, per considerar acreditada la formalització dels contractes i realitzades les prestacions convingudes sense que s'haja provat el pagament dels ports meritat.  
Consegüentment amb el que s'ha exposat, hi escau que Agencia Eva Serrano Martínez e Hijos, SL, abone a Transportes Molinero, SL, la quantitat de 1.392,00 € (mil tres-cents noranta-dos) inclòs l'IVA, com a pagament parcial del deute contret per aquella, més els interessos legals de demora sobre la quantitat reclamada que corresponga des del moment de la interposició de la demanda el 15 de novembre de 2005, fins a la data del present laude.  
Contra esta resolució arbitral únicament es pot posar recurs d'anul·lació davant de l'Audiència Provincial que haurà de presentar-se en els deu dies següents al de la notificació del laude, o d'aclariment, en els cinc dies següents al de l'expressada notificació.  
Contra el laude arbitral ferm només es pot posar recurs de revisió, d'acord amb el que establix la legislació processal per a les sentències processals fermes.  
La qual cosa, perquè se'n tinga constància, s'arxive i es trasllade a les parts, firmen els membres de la junta al lloc i en la data indicats.  
València, 19 d'abril de 2006.. El president: Manuel J. Gálvez Acero.